Awadem deg unnar aẓrayan, d aferdis agejdan deg tuddsa n tḥkayt, yesselḥaw tigawin, yettak-asent anamek. Ur yeɛdil ara netta d umdan, acku amdan yettidir di tilawt, yettxemmim, yettḥulfu, yesnuffus, ma d awadem yettidir kan di lkaɣeḍ, yettexlaq-it-id umdan (ameskar) akken ad yesselḥu tigawin n ufariɣ-ines ɣer daxel n uḍris. As yefk akk tulmisin ara as-imuddden tudert (isem, tafekka, ṭbiɛa) as yernu iwudam-nniḍen, akken ad yiɣzif umaḍal asugnan (ay-a nettaf-it ladɣa deg wungal). As yernu iferdisen wiyiḍ ideg yettidir am wakud, adeg, ineḍruyen, tasiwelt. Ihi, 44